Държавен вестник, бр. 10, 2008 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  10
1. взаимно информиране относно обстоятел-
ства, узнаването на които може да допринесе за
предотвратяване на заплахи за обществения ред
и сигурност, както и за превенцията и разкри-
ването на престъпни деяния;
2. обмен на опит относно прилагането на
правни разпоредби, превенция на престъпност-
та, както и прилагани криминалистически ме-
тоди, средства и техники;
3. обмен на опит в определени области на
борбата с престъпността и провеждане на екс-
пертни срещи;
4. извършване на съгласувани действия на
компетентните органи на страните на тяхна
територия за предотвратяване на заплахи за
обществения ред и сигурност, както и за пре-
венция и разкриване на престъпни деяния,
включително прилагане на контролирани дос-
тавки;
5. издирване на лица и вещи, установяване
самоличността на лица и неидентифицирани
трупове.
(2) Компетентните органи на страните си
оказват съдействие при отправена молба.
(3) Компетентният орган на всяка от стра-
ните в съответствие с националното си зако-
нодателство предоставя информация по ал. 1,
т. 1, 2 и 3 на компетентния орган на другата
страна и без да е отправена молба, ако тази
информация би била от значение за другата
страна за предотвратяване на заплахи за об-
ществения ред и сигурност, както и за превен-
цията и разкриването на престъпни деяния.
Страните си сътрудничат особено когато на
територията на едната страна се подготвя или
е извършено престъпление и има данни, че
това би имало последици на територията на
другата страна.
(4) Информацията и документите, получени
съгласно този член, не могат да се предоставят
на трета страна без предварителното писмено
съгласие на предоставящата ги страна.
Член 3
Компетентни органи
Компетентни органи по изпълнение на това
споразумение са:
За правителството на Република България:
—министърът на вътрешните работи и упъл-
номощени от него лица.
За правителството на Кралство Норвегия:
—Дирекцията на Националната полиция
или подчинена на нея агенция, посочена от
дирекцията.
Страните могат да си обменят офицери за
връзка с цел осъществяване на сътрудничест-
вото и комуникацията по силата на това спора-
зумение.
Член 4
Особени форми на сътрудничество в борбата
с тероризма
В съответствие с националното си законо-
дателство при осъществяване на сътрудничес-
твото по чл. 1, ал. 2, т. 2 компетентните орга-
ни на страните обменят информация и резул-
тати от разследването относно планирани или
извършени терористични актове, насочени
срещу държавни ръководители, лица, ползва-
щи се с международна защита, членове на дип-
ломатическите представителства, срещу учас-
тници в държавни визити, както и срещу учас-
тници в други национални или международни
политически и спортни събития относно ме-
тодите на действие на извършителите, относ-
но терористични организации, планиращи,
респективно извършили престъпления срещу
държавните интереси на някоя от страните, и
относно начините на финансиране на такива
престъпления.
Член 5
Особени форми на сътрудничество в борбата
с организираната престъпност
В съответствие с националното си законо-
дателство при осъществяване на сътрудничес-
твото по чл. 1, ал. 2, т. 3 компетентните орга-
ни на страните обменят информация относно
лица, участващи в извършването на тежки
престъпления, особено в областта на органи-
зираната престъпност, за връзките между из-
вършителите, както и информация относно
организацията на групи, извършващи престъп-
на дейност, и тяхната структура, за типично-
то поведение и методите на извършване на
престъпни деяния от такива групи, за новите
форми на престъпления с транснационален ха-
рактер, надхвърлящи границите на държави-
те на страните.
Член 6
Особени форми на сътрудничество в борбата
с незаконния трафик на наркотични вещест-
ва и прекурсори
В съответствие с националното си законо-
дателство при осъществяване на сътрудничес-
твото по чл. 1, ал. 2, т. 4 компетентните орга-
ни на страните си предоставят информация за
лица, участващи в незаконното производство
на наркотични вещества и прекурсори, за ме-
тоди на незаконния трафик с тях, за скривали-
ща, маршрути, използвани средства за транс-
портиране, начини на действие на престъпни
организации, за места на произход или скла-
диране на наркотични вещества и прекурсори,
както и друга информация, свързана с такива
престъпления, доколкото тя е необходима за
разкриването им.